Hanna Ārente
Hanna Ārente (vācu: Hannah Arendt, dzimusi 1906. gada 14. oktobrī, mirusi 1975. gada 5. decembrī) bija ebreju izcelsmes vācu publiciste un politikas teorētiķe. Bieži tiek uzskatīta par filozofi, kaut pati Ārente nepiekrita šim apzīmējumam. Viena no pirmajām, kas pēc Otrā pasaules kara ieviesa totalitārisma jēdzienu un saskatīja līdzību nacistiskās Vācijas un PSRS iekārtā.